Nger tamawt, amawal n wungal-a d amerkanti, mačči kan seg tama n yismawen maca ula dimyagen, imi llan wid i d-yemmalen tisselbi, llan wid i d-yewwin inumak niḍen. Seg yimyagen-agi, ad d-nebder “smusluben”. Yekka-d seg tisselbi maca yemmal-d asmeɛreq d usmusses di tikli. Tessemres-it Cabḥa akken ad d-teglem ussan yettɛeṭṭilen, i ileḥḥun s ttawil “Akka i tḍerru i wussan mi ara neqben di lbaḍna yeffren, ttawin ddnub, ttemkerkiren, smusluben am yinezḍan isellawen, icaben, i yettawi, yettara ubeḥri n lmektub yettmurḍusen ɣef wussu n taggara”. (sb.120)